
	MÓR VÁROSI ÖNKORMÁNYZAT

JAVASLAT

Az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelet módosítása tárgyában



	Mór, 2026.09.30.

	
	
Előterjesztő:

		Fenyves Péter
		polgármester





	Előkészítette:
Önkormányzati Iroda
	









Az ülés típusa: nyilvános

Zárt ülés esetében jogalapja: 					
Mötv. 46.§ (2) a)	☐
	Mötv. 46.§ (2) b)	☐
	Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	gazdasági-pénzügyi
	2026. szeptember …..
	……………………………...
Joó-Hossó Anita

	jogi
	2026. szeptember …..
	……………………………...
dr. Taba Nikoletta

	szakmai
	2026. szeptember …
	……………………………...
Hajnal Tibor



Az előterjesztés az alábbi döntési javaslato(ka)t tartalmazza:

	RENDELET-TERVEZET SZÁMA: 1 DB

	Döntéshozatal rendje: minősített többség
jogalap: Mötv. 42. § 1. pontja és 50. §-a
	Rendeletet kapja:
· Önkormányzati Iroda – 2 példány
· Pénzügyi Iroda – 1 példány
· Városfejlesztési és -üzemeltetési Iroda – 1 példány
· Mór-Holding Kft. – 1 példány




Az előterjesztést véleményező bizottságok:

	☒ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:

· Békési László – Mór-Holding Kft. ügyvezető

A Képviselő-testület elé terjeszthető:             …………………….
jegyző




ELŐZETES HATÁSVIZSGÁLAT
[bookmark: _Hlk70066404]az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelet módosításához

	1. társadalmi hatásai:
	nincs

	2. gazdasági hatásai:
	nincs

	3. költségvetési hatásai:
	nem jelentős

	3.1. az intézkedés költségvetési egyenlegrontó hatása:
	

	3.2. az intézkedés egyenlegrontó hatásának fedezete a költségvetésben:
	

	3.3. az intézkedési költségvetési egyenlegjavító hatása:
	

	3.4. az intézkedés egyenlegjavító hatásának figyelembevétele a költségvetésben:
	

	3.5. teljes hatás:
	

	3.6. teljes hatás az elfogadott költségvetéshez képest:
	

	4. környezeti következményei:
	nincs

	5. egészségi következményei:
	nincs

	6. adminisztratív terheket befolyásoló hatásai:
	csekély

	7. jogszabály megalkotásának szükségessége, a jogalkotás elmaradásának várható következménye:
	ajánlati biztosíték szabályainak felülvizsgálata

	8. a jogszabály alkalmazásához szükséges személyi, szervezeti, tárgyi és pénzügyi feltételek:
	biztosítottak

	9. egyéb:
	nincs





JAVASLAT 
AZ ÖNKORMÁNYZATI TULAJDONÚ NEM LAKÁS CÉLÚ HELYISÉGEK BÉRLETÉRŐL SZÓLÓ 32/2015. (VIII.31.) ÖNKORMÁNYZATI RENDELET MÓDOSÍTÁSA TÁRGYÁBAN


INDOKOLÁS 


Mór Városi Önkormányzat Képviselő-testületének 32/2015. (VIII.31.) önkormányzati rendelete (a továbbiakban: Rendelet) szabályozza az önkormányzati tulajdonú nem lakás célú helyiségek bérletét.

A Rendelet szerint önkormányzati tulajdonú helyiséget a jogszabályban meghatározott esetek kivételével kizárólag pályázati eljárás útján lehet bérbe adni. A helyiségek bérbeadására irányuló hirdetményben bérbeadó ajánlati biztosítékot jelöl meg, amely az ajánlattevő ajánlatát megerősítő, kötelezően befizetendő összeg.

A pályázat nyertesével bérbeadó bérleti szerződést köt, az ajánlati biztosíték ez esetben a bérleti díjba beszámításra kerül. Amennyiben a nyertes pályázó a pályázati eljárást követő tizenötödik napig a bérleti szerződést nem köti meg, az általa befizetett ajánlati biztosíték a kiíró szervezetet illeti meg.

A móri 2570/1 hrsz-ú ingatlanon fennálló üzlet- és irodaház tetőtere, valamint istállóépület helyiségeinek bérbeadása során a Rendelet beruházási, felújítási munkák költségeinek elszámolására vonatkozó 11. § (1) és (3) bekezdéseit kell alkalmazni a 11/A. §-ban foglalt eltérésekkel. 

A Rendelet 11/A. § (4)-(5) bekezdése szerint 

„11/A. § (4) Ha a pályázó a beruházáshoz hitelt kíván igénybe venni, úgy a pályázat elnyerése esetén a bérleti szerződésben bontó feltételként kell kikötni a beruházás fedezetét biztosító hitelszerződés megkötésének hitelt érdemlő igazolását a bérleti szerződés megkötésétől számított 90 napon belül. Ennek igazolásáig a bérlő a munkákat nem kezdheti meg. A pályázati kiírásnak e kikötéseket tartalmaznia kell.

(5) A bérleti díj fizetésének kezdő időpontja a bérlemény hasznosítási céljának megfelelő, nyertes pályázatban rögzített műszaki tartalom szerinti rendeltetésszerű használatra alkalmas kialakítása, de legfeljebb a pályázatban a beruházásra meghatározott véghatáridő.” 

Fenti ingatlan tetőtere tekintetében második alkalommal fordult elő, hogy a bérleti szerződés megkötése után a Rendelet 11/A. § (4) bekezdésében foglaltak miatt került sor a szerződés felbontására, mely esetben a jelenlegi szabályozás szerint – mivel a szerződéskötés megtörtént, azonban a Rendelet 11/A. § (5) bekezdésére tekintettel az ajánlati biztosíték a bérleti díjból nem került levonásra - az ajánlati biztosíték bérbevevőnek visszafizetésre került. 

Javasoljuk a fenti szabályozás módosítását, kiegészítve a Rendelet 11/A. §-át az alábbi (6) bekezdéssel:
„(6) Amennyiben a bérleti szerződés a bérlő érdekkörébe eső okból – így különösen a bérlő bármely szerződésszegése, a fizetési kötelezettségek elmulasztása, vagy a (4) bekezdésben meghatározott határidők és feltételek teljesítésének elmaradása miatt – kerül felbontásra vagy megszüntetésre, a bérlő által befizetett ajánlati biztosíték teljes egészében a bérbeadót illeti meg, amely nem érinti a bérbeadó esetleges kártérítési igényét a biztosíték összegét meghaladó károk tekintetében.”

A Pénzügyi Bizottság, valamint a Településfejlesztési Bizottság a véleményét a Képviselő-testület ülésén ismerteti.


A fentiekre tekintettel az alábbi rendelet-tervezetet terjesztem a T. Képviselő-testület elé:




RENDELET-TERVEZET

Mór Városi Önkormányzat Képviselő-testületének
24/2026. (X. 5.) önkormányzati rendelete
az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelet módosításáról
[1] E rendelet célja a móri 2570/1 hrsz-ú ingatlanon fennálló üzlet- és irodaház tetőtere, valamint istállóépület helyiségei bérbeadási szabályainak felülvizsgálata.
[2] Mór Városi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 30. § (4) bekezdésében biztosított véleményezési jogkörében eljáró Pénzügyi Bizottság és Településfejlesztési Bizottság véleményének kikérésével a következőket rendeli el:
1. §
Mór Városi Önkormányzat Képviselő-testületének az önkormányzati tulajdonú nem lakás célú helyiségek bérletéről szóló 32/2015. (VIII.31.) önkormányzati rendelete 11/A. §-a a következő (6) bekezdéssel egészül ki:
„(6) Amennyiben a bérleti szerződés a bérlő érdekkörébe eső okból – így különösen a bérlő bármely szerződésszegése, a fizetési kötelezettségek elmulasztása, vagy a (4) bekezdésben meghatározott határidők és feltételek teljesítésének elmaradása miatt – kerül felbontásra vagy megszüntetésre, a bérlő által befizetett ajánlati biztosíték teljes egészében a bérbeadót illeti meg, amely nem érinti a bérbeadó esetleges kártérítési igényét a biztosíték összegét meghaladó károk tekintetében.”
2. §
Ez a rendelet a kihirdetését követő napon lép hatályba.



Mór, 2026.09.24.
Fenyves Péter
polgármester

